CELEX: 32019R1919
Language: da
Date: 2019-11-08 00:00:00
Title: Rådets forordning (EU) 2019/1919 af 8. november 2019 om fordeling af fiskerimuligheder i henhold til protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien

18.11.2019   
               
               
                  DA
               
               
                  Den Europæiske Unions Tidende
               
               
                  LI 297/5
               
            
         RÅDETS FORORDNING (EU) 2019/1919
         af 8. november 2019
         om fordeling af fiskerimuligheder i henhold til protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43, stk. 3,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Fiskeripartnerskabsaftalen mellem Det Europæiske Fællesskab og Den Islamiske Republik Mauretanien (1) (»aftalen«), der blev godkendt ved Rådets forordning (EF) nr. 1801/2006 (2), trådte i kraft den 8. august 2008.
                  
               
                     (2)
                  
                  
                     Protokollen til aftalen, der fastsætter fiskerimulighederne og den finansielle modydelse, der er omhandlet i aftalen, og som trådte i kraft samme dag for en periode på to år, er blevet erstattet flere gange.
                  
               
                     (3)
                  
                  
                     Den gældende protokol til aftalen (3) (»protokollen«) udløber den 15. november 2019.
                  
               
                     (4)
                  
                  
                     Den 8. juli 2019 bemyndigede Rådet Kommissionen til at indlede forhandlinger på Den Europæiske Unions vegne om indgåelse af en ny partnerskabsaftale og tilhørende protokol om bæredygtigt fiskeri med Den Islamiske Republik Mauretanien.
                  
               
                     (5)
                  
                  
                     I afventning af, at disse forhandlinger afsluttes, har Kommissionen på Unionens vegne ført forhandlinger om en aftale i form af brevveksling om forlængelse for en periode på højst et år af protokollen (»aftalen i form af brevveksling«). Efter afslutningen af disse forhandlinger blev aftalen i form af brevveksling paraferet den 4. september 2019.
                  
               
                     (6)
                  
                  
                     I overensstemmelse med Rådets afgørelse (EU) 2019/1918 (4) blev aftalen i form af brevveksling undertegnet den 13. november 2019.
                  
               
                     (7)
                  
                  
                     Det bør fastlægges, hvordan fiskerimulighederne skal fordeles mellem medlemsstaterne i protokollens forlængede anvendelsesperiode.
                  
               
                     (8)
                  
                  
                     I henhold til artikel 47, stk. 2, i Europa-Parlamentets og Rådets forordning (EU) 2017/2403 (5) skal Kommissionen underrette de pågældende medlemsstater og anmoder dem om at bekræfte, at de ikke fuldt ud udnytter fiskerimulighederne, Hvis det viser sig, at de fiskerimuligheder, som Unionen har fået tildelt i henhold til en protokol, ikke udnyttes fuldt ud. Modtages der ikke noget svar inden udløbet af den frist, som fastsættes af Rådet, betragtes det som en bekræftelse af, at den pågældende medlemsstats fartøjer ikke udnytter deres fiskerimuligheder fuldt ud i den pågældende periode. Denne frist bør fastsættes.
                  
               
                     (9)
                  
                  
                     Denne forordning bør finde anvendelse fra datoen for den midlertidige anvendelse af aftalen i form af brevveksling —
                  
               VEDTAGET DENNE FORORDNING:
         
            Artikel 1
            Fiskerimuligheder
            
               1.   De fiskerimuligheder, der er fastsat i protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien, fordeles i protokollens forlængede anvendelsesperiode mellem medlemsstaterne som følger:
               
                           a)
                        
                        
                           fiskerikategori 1 — fartøjer til fiskeri efter krebsdyr undtagen languster og krabbe
                           
                                       Spanien
                                    
                                    
                                       4 150  ton
                                    
                                 
                                       Italien
                                    
                                    
                                       600 ton
                                    
                                 
                                       Portugal
                                    
                                    
                                       250 ton
                                    
                                 I denne fiskerikategori kan der maksimalt anvendes 25 fartøjer ad gangen i mauretanske farvande.
                        
                     
                           b)
                        
                        
                           fiskerikategori 2 — trawlere uden fryseanlæg og langlinefartøjer med bundline til fiskeri efter senegalesisk kulmule
                           
                                       Spanien
                                    
                                    
                                       6 000  ton
                                    
                                 I denne fiskerikategori kan der maksimalt anvendes seks fartøjer ad gangen i mauretanske farvande.
                        
                     
                           c)
                        
                        
                           fiskerikategori 3 — fartøjer, der fisker efter andre demersale arter end kulmule, med andre redskaber end trawl
                           
                                       Spanien
                                    
                                    
                                       3 000  ton
                                    
                                 I denne fiskerikategori kan der maksimalt anvendes seks fartøjer ad gangen i mauretanske farvande.
                        
                     
                           d)
                        
                        
                           fiskerikategori 4 — notfartøjer til tunfiskeri (12 500 ton — referencemængde)
                           
                                       Spanien
                                    
                                    
                                       17 årlige licenser
                                    
                                 
                                       Frankrig
                                    
                                    
                                       8 årlige licenser
                                    
                                 
                     
                           e)
                        
                        
                           fiskerikategori 5 — stangfiskerfartøjer til tunfiskeri og langlinefartøjer med flydeline (7 500 ton — referencemængde)
                           
                                       Spanien
                                    
                                    
                                       14 årlige licenser
                                    
                                 
                                       Frankrig
                                    
                                    
                                       1 årlig licens
                                    
                                 
                     
                           f)
                        
                        
                           fiskerikategori 6 — frysetrawlere til pelagisk fiskeri
                           
                                       Tyskland
                                    
                                    
                                       12 560  ton
                                    
                                 
                                       Frankrig
                                    
                                    
                                       2 615  ton
                                    
                                 
                                       Letland
                                    
                                    
                                       53 913  ton
                                    
                                 
                                       Litauen
                                    
                                    
                                       57 642  ton
                                    
                                 
                                       Nederlandene
                                    
                                    
                                       62 592  ton
                                    
                                 
                                       Polen
                                    
                                    
                                       26 112  ton
                                    
                                 
                                       Det Forenede Kongerige
                                    
                                    
                                       8 531  ton
                                    
                                 
                                       Irland
                                    
                                    
                                       8 535  ton
                                    
                                 I løbet af protokollens forlængede anvendelsesperiode har medlemsstaterne nedenstående antal kvartalslicenser:
                           
                                       Tyskland
                                    
                                    
                                       4
                                    
                                 
                                       Frankrig
                                    
                                    
                                       2
                                    
                                 
                                       Letland
                                    
                                    
                                       20
                                    
                                 
                                       Litauen
                                    
                                    
                                       22
                                    
                                 
                                       Nederlandene
                                    
                                    
                                       16
                                    
                                 
                                       Polen
                                    
                                    
                                       8
                                    
                                 
                                       Det Forenede Kongerige
                                    
                                    
                                       2
                                    
                                 
                                       Irland
                                    
                                    
                                       2
                                    
                                 Medlemsstaterne meddeler det til Kommissionen, hvis visse licenser kan stilles til rådighed for andre medlemsstater.
                           I denne fiskerikategori kan der maksimalt anvendes 19 fartøjer ad gangen i mauretanske farvande.
                        
                     
                           g)
                        
                        
                           fiskerikategori 7 — fartøjer uden frysere til pelagisk fiskeri
                           
                                       Irland
                                    
                                    
                                       15 000  ton
                                    
                                 Hvis disse fiskerimuligheder ikke benyttes, overføres de til kategori 6 i henhold til fordelingsnøglen for denne kategori.
                        
                     
                           h)
                        
                        
                           fiskerikategori 2a — (fryse)-trawlere, der fisker efter senegalesisk kulmule
                           Spanien:
                           
                                       Senegalesisk kulmule
                                    
                                    
                                       3 500  ton
                                    
                                 
                                       Blæksprutte
                                    
                                    
                                       1 450  ton
                                    
                                 
                                       Sepiablæksprutte
                                    
                                    
                                       600 ton
                                    
                                 I denne fiskerikategori kan der maksimalt anvendes 6 fartøjer ad gangen i mauretanske farvande.
                        
                     
            
               2.   Den frist, som medlemsstaterne i henhold til artikel 47, stk. 2, i forordning (EU) 2017/2403 har til at bekræfte, at de ikke udnytter de fiskerimuligheder, der er tildelt i henhold til protokollen, fuldt ud, fastsættes til ti arbejdsdage fra den dato, hvor Kommissionen underretter dem om, at fiskerimulighederne ikke er udnyttet fuldt ud.
            
         
         
            Artikel 2
            Ikrafttræden og anvendelse
            Denne forordning træder i kraft dagen efter offentliggørelsen i Den Europæiske Unions Tidende.
            Den finder anvendelse fra datoen for den midlertidige anvendelse af aftalen i form af brevveksling.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 8. november 2019.
            
               
                  På Rådets vegne
               
               L. ANDERSSON
               
                  Formand
               
            
         
         
            (1)  EUT L 343 af 8.12.2006, s. 4.
         
            (2)  Rådets forordning (EF) nr. 1801/2006 af 30. november 2006 om indgåelse af en fiskeripartnerskabsaftale mellem Det Europæiske Fællesskab og Den Islamiske Republik Mauretanien (EUT L 343 af 8.12.2006, s. 1).
         
            (3)  Protokol om fastsættelse for en periode på fire år af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien (EUT L 315 af 1.12.2015, s. 3).
         
            (4)  Rådets afgørelse (EU) 2019/1918 af 8. november 2019 om undertegnelse på Den Europæiske Unions vegne og om midlertidig anvendelse af aftalen i form af brevveksling mellem Den Europæiske Union og Den Islamiske Republik Mauretanien om forlængelse af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien, der udløber den 15. november 2019 (se side 1918 i denne EUT).
         
            (5)  Europa-Parlamentets og Rådets forordning (EU) 2017/2403 af 12. december 2017 om en bæredygtig forvaltning af de eksterne fiskerflåder og om ophævelse af Rådets forordning (EF) nr. 1006/2008 (EUT L 347 af 28.12.2017, s. 81).